Cueva d'El Quintanal

La Cueva d'El Quintanal ye una cueva asitiada nel conceyu asturianu de Llanes, declarada Bien d'Interés Cultural cola categoría de Monumentu.

 Descripción 
La cueva alcuéntrase nel sector nororiental del cordal de La Llera, cercana a la cueva de Valmori, asitiaes dambes nel llugar de Valmori, parroquia de Barru, conceyu de Llanes.

Foi desanubría por Hermilio Alcalde del Río Hermilio Alcalde del Río. (Villamediana, Palencia, 1866 - Torrelavega, Cantabria, 1947), foi un arqueólogu español. en 1908, espublizándose l'afayamientu en 1911 en Les Cavernes de la Région Cantabrique (obra de la que foron autores Henri Breuil Henri Breuil. (Mortain dans la Manche, 28/02/1877 - L'Isle-Adam, 14/08/1961) foi un presbíteru, naturalista, arqueólogu, prehistoriador, xeólogu ya etnólogu francés., Hermilio Alcalde del Río, y L. Sierra). Ye un cuévanu de modestu desendolcu, cola boca d'accesu empobinada pal sur, y malpenes a unos metros de l'autovía del Cantábricu, dixebrada d'esta per un muriu de formigón.

El conxuntu rupestre allúgase nuna galería estrecha ataponada por una colada estalagmítica, nuna zona de clarixa. El so motivu principal ye la contorna dorsal y frontal d'un cuadrúpedu, identificáu como un xabaril o un bisonte, y realizáu con un solu trazu impresu sobre'l magre de descalcificación que recubre la roca,

Con posterioridá a la edición de Les Cavernes de la Région Cantabrique, publicóse una estensa bibliografía sobro les cueves asturianes, na que se foron cometiendo a lo llargo'l tiempu, erros y tracamundios, qu'enzanquen una conocencia precisa de la Cueva d'El Quintanal. Asina autores de referencia como Ricardo Duque de Estrada (Conde de la Vega del Sella), Hugo Obermaier Grad Hugo Obermaier Grad (Regensburg, Alemaña, 29/01/1877 - Fribourg, Suiza, 12/11/1946) foi un prehistoriador y paleontólogu alemán, nacionalizáu español con posterioridá., Eduardo Hernández-Pacheco Eduardo Hernández-Pacheco y Estevan (Madrid, 23/05/1872 - Alcuéscar, 06/03/1965) foi un xeólogu, paleontólogu ya arqueólogu español., o Francisco Jordá Cerdá Francisco Jordá Cerdá (Alcoy, 20/06/1914 - Madrid, 10/09/2004) foi un prehistoriador español, especialista nel Paleolíticu Superior y Epipaleolíticu, señaláu investigador del periodu solutrense n'España ya esperto n'arte rupestre paleolíticu y postpaleolíticu., en dalgunos de los sos trabayos, refiérense indistíntamente a la Cueva de Valmori y a la Cueva d'El Quintanal, como si se foren una única cueva.

M. Mallo Viesca y J. M. Suárez, nun artículu de 1973, sobro les pintures de les cueves de la Riera y de Valmori, esclariaron esti tracamundiu describiendo de mou y manera detallada la zona, confirmando que la referencia más exauta sobro la cueva, ye la recoyida en Les Cavernes de la Région Cantabrique, en 1911.

Nuna zona inmediata a la entrada la cueva, y nel primer recantu de la parede esquierda de la galería, atópense los grabaos. La figura principal, y tamién la más visible y citada, ye la que H. Breuil, H. Alcalde del Río, y L. Sierra identificaron como un xabaril. Ye una figura fecha con un únicu trazu dixital sobro'l barrucanu de cal aposáu sobro la parede, con rebarbes qu'arrodien el trazu. Tien apariencia de representar el contornu dorsal y frontal d'un animal, yá que nun hai signos de que se grabaren nin banduyu nin estremidaes. Na parte cimera percíbese nidiamente la buelga de trés trazos dixitales, que creen una forma arredondiada.

Sobro la cabeza la figura, estrémense de mou claru dos trazos curtios que continúen nun trazu únicu na direición opuesta, pa enllaciar con otros escarrapios de grabáu, que podríen ser d'otra figura, d'imposible identificación pol estáu de la parede.

Estos detalles anatómicos sobro la cabeza l'animal, y la esistencia d'un relieve de magre na parede con señales d'habese modeláu escultóricamente, pa crear la forma d'una pata delantera, suxeren a estudiosos como Manuel R. González Morales y M.ª del Carmen Márquez Uría, que podríen corresponder a un bisonte y non a un xabaril.

Sobro esta figura superponse otra dibuxada cola mesma téunica, resultando la so identificación entá más problemática. De los trazos más visibles, pue albidrase que sería'l contornu dorsal d'otru animal, de mayor tamañu.

En dambes representaciones, el magre ta dafechu atarragáu pela cristalización de la calcita, y tan anubríes por una coria estalagmítica, lo que ye seña de la so antigüedá.

Pol so estilu, estes representaciones podríen encaxar nuna fase temprana del Paleolíticu Superior, en concreto y acordies cola cronoloxía del arte paleolíticu francu-español creada por André Leroi Gourhan André Leroi-Gourhan, (París, 25/08/1911 - París, 19/02/1986) foi un etnólogu, arqueólogu ya historiador francés, doctor n'humanidaes y doctor en ciencies, tando consideráu un de los mayores especialistes franceses en Prehistoria ya Antropoloxía., qu'establez una serie de cinco estilos, la Cueva d'El Quintanal pertenecería al estilu II (Gravetto – Solutrense) Solutrense: Periodu del Paleolíticu Superior, na transición del Gravetiense al Magdaleniense, desarrolláu en Francia y na península ibérica. El so nome provién de los xacimientos de Crôt du Charnier, en Solutré (rexón de Borgoña).. Jordá Cerdá asitió la figura principal en tiempos solutrenses, mentanto que González Morales y Márquez Uría señalen paralelismos d'estes figures, coles de les cueves de La Clotilde de Santa Isabel, Las Chimeneas, Altamira y Hornos de la Peña (toes estes en Cantabria).

La Cueva d'El Quintanal foi declarada Bien d'Interés Cultural n'aplicación del artículu 40.2 de la Llei 16/85, de 16 de xunu, del Patrimoniu Históricu Español, que concedió esta declaración a les cueves, abrigueos y llugares que contuvieren manifestaciones d'arte rupestre. Darréu, el Principáu d'Asturies, per aciu del Decretu 120/2009, de 16 de setiembre (B.O.P.A.. númberu 229, de 2 d'ochobre de 2009), procedió a marcar les llendes pa la proteición de la Cueva d'El Quintanal (conxuntamente cola de Valmori).

 Notes 

 Bibliografía 
 Alcalde del Río, Hermilio; Breuil, Henri y Sierra, L: Les cavernes de la Région Cantabrique. Imp. A. Chêne. 1911. Mónaco.
 González Morales, Manuel R. y Márquez Uría, M.ª del Carmen: Llanes:Nota sobre la cueva de El Quintanal (Balmori) y sus grabados rupestres. Boletín del Real Instituto de Estudios Asturianos nº 81 (pax. 235-246). 1974. Uviéu
 Barroso del Río, Ofelia y Río Berguño, Federico del: Arte rupestre. La prehistoria ilustrada en las cuevas del oriente de Asturias. Monografías del Oriente de Asturias n.º 4 (pax. 72). 2008. Llanes.
 VV.AA.: Asturias concejo a concejo. Llanes, Ribadedeva. Real Instituto de Estudios Asturianos / Caja de Ahorros de Asturias. Colección Asturias concejo a concejo n.º 2. (pax. 54 y ss.). 1993. Uviéu.

 Referencies 
Esti artículu ye una obra derivada de la disposición relativa al procesu de declaración d'un bien cultural o natural, asoleyada nel B.O.P.A. númberu 229, de 2 d'ochobre de 2009, testu que ta llibre de restricciones conocíes, en virtú del derechu d'autor de conformidá col artículu 13 del Testu Refundíu de la Llei de Propiedá Intelectual (B.O.E. númberu 97, de 22 d'abril de 1996).

Declaración de Contorna de Proteición de Bien d'Interés Cultural: http://www.asturias.es/bopa/2009/10/02/2009-22328.pdf

Ficha de Bien d'Interés Cultural:https://sig.asturias.es/hipervinculos/Bienes_Interes_Cultural/Fichas_BICs/360201002000BIC.pdf

 Enllaces esternos 

Categoría:Bienes d'interés cultural d'Asturies
Categoría:Cueves prehistóriques d'Asturies
Categoría:Xeografía de Llanes